Sérblað um Íslensku sjávarútvegssýninguna fylgir Skessuhorni í dag Íslenska sjávarútvegssýningin 2011 var haldin í Smáranum í Kópavogi dagana fyrir og um síðustu helgi . Sýningin var fyrst haldin árið 1984 og hefur rúmlega tvöfaldast að umfangi síðan . Hún er haldin á þriggja ára fresti í beinu samræmi við óskir sýnenda , þannig að tryggt sé að þeir geti alltaf kynnt nýjar vörur á hverri sýningu . Sýningin nær til allra þátta í fiskveiðum í atvinnuskyni , allt frá veiðum og fiskileit til vinnslu og pökkunar , markaðssetningar og dreifingar á fullunnum afurðum . Á sýninguna að þessu sinni mættu 12 - 15 þúsund gestir . Skessuhorn leit við á sýningunni , ræddi við vestlenska sýnendur og gesti , skoðaði áhugaverða bása og kannaði lauslega stöðuna í íslenskum sjávarútvegi . Afrakstur heimsóknarinnar birtist í Skessuhorni sem kom út í morgun .